《拟唐臣春苑池应制》
宋代·汪炎昶

圣君垂拱殿，游豫及时和。
辇驻花边静，舟攒柳外多。
泛遥齐解缆，载重密垂河。
傅楫轻高手，变诏谰棹歌。
鱼方弃钟沼，禽亦感殷罗。
唼藻翎频怖，看云首屡峨。
大疑鹏与似，瑞比凤来过。
鵷鹭欣相狎，岛翳许继哦。
微臣亦□幸，共尔沐恩波。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。